OpenLLM-France/wikimedia huggingface dataset:
# Temps era temps

Temps era temps (títol original: Once Upon a Time) és una pel·lícula de comèdia fantàstica estatunidenca de 1944 dirigida per Alexander Hall. El protagonista, Cary Grant, interpreta un showman que necessita desesperadament diners per salvar el seu teatre. La pel·lícula es va basar en una obra de ràdio de 1940 anomenada "My Client Curley", adaptada per Norman Corwin d'una història de revista de Lucille Fletcher. Està doblada al català.

## Argument

En Jerry Flynn ha d'aconseguir 100.000 dòlars en una setmana per mantenir el seu teatre. Per casualitat, el jove Arthur "Pinky" Thompson li mostra en "Curly", una eruga que s'aixeca sobre la cua i balla quan en Pinky toca "Yes Sir, That's My Baby " a la seva harmònica. En Pinky es nega a deixar que en Jerry compri el seu amic, així que es converteixen en socis. El nen és un orfe criat per la seva germana corista Jeannie, així que aviat s'aferra molt a en Jerry, igual que la seva germana.
Aviat en Jerry fa publicitat d'en Curly, aconseguint generar sensació a nivell nacional. En Brandt, un periodista que s'ha barallat amb en Jerry, fa venir científics per examinar en Curly. Per a la seva gran decepció, l'eruga resulta ser genuïna. Quan els científics volen quedar-se en Curly per a més investigacions (i posterior dissecció), provoca un enrenou nacional, amb la gent dividida en les seves opinions.
Mentrestant, a esquenes d'en Pinky, en Jerry negocia vendre en Curly a Walt Disney, i finalment aconsegueix el seu preu de 100.000 dòlars. En Jerry ordena al seu assistent, en "Moke", que robi en Curly mentre en Pinky dorm, però el nen es desperta i s'emporta en Curly a casa seva. En Jerry s'enfronta a un Pinky desconsolat i aconsegueix l'insecte, però s'avergonyeix tant de si mateix, que marxa de l'apartament sense en Curly.
Més tard, en Curly desapareix. Mentrestant, sabent que en Jerry i en Pinky es troben a faltar mútuament, en Moke acorda amb els nois dels diferents clubs de fans d'en Curly que han sorgit, per tornar-los a reunir. Després de la seva feliç reconciliació, en Jerry descobreix que en Curly s'ha transformat en una papallona.

## Repartiment

* Cary Grant com Jerry Flynn
* Janet Blair com Jeannie Thompson
* James Gleason com McGillicuddy aka The Moke
* Ted Donaldson com Arthur "Pinky" Thompson
* William Demarest com Brandt

## Producció

Els títols de treball de la pel·lícula va ser Curly, My Friend Curly, My Client Curly i Yes Sir, That's My Baby .

## Referències

* ↑ Crowther, Bosley «Pleasant Fantasy». , 30-06-1944 [Consulta: 15 setembre 2017].
* ↑ «Temps era temps». esadir.cat. [Consulta: 30 gener 2024].
# Khujji

Khujji fou un estat tributari protegit del tipus zamindari, al districte de Raipur a l'Índia Central (avui Chhattisgarh), a uns 112 km al sud-oest de Raipur. La capital és Khujji. La superfície era de 184 km² i la població el 1881 d'11.309 habitants repartits en 32 pobles. El 1883 estava sota administració britànica perquè el zamindar, de religió musulmana, era menor d'edat.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Orbiliomicet

Els Orbiliomycetes són una classe de fongs dins els Ascomycota. Inclou un sol ordre Orbiliales, el qual al seu torn inclou una sola família Orbiliaceae.

## Enllaços externs

* Outline of Ascomycota - 2007 Arxivat 2009-03-18 a Wayback Machine.
# El violinista a la teulada

El violinista a la teulada (títol original en anglès Fiddler on the Roof) és una pel·lícula musical del 1971, dirigida per Norman Jewison i basada en una obra de teatre homònima, que explica la vida d'un lleter jueu pobre que viu a l'opressiva Rússia tsarista de principis del segle xx.
El film va guanyar 3 Oscars i va ser nominat en vuit categories.
Ha estat doblada al català.

## Argument

Tevye, lleter d'un petit poble del Sud d'Ucraïna i pare d'una família jueva, intenta desesperadament casar les seves cinc noies; però aquestes només fan cas al seu cap, desitjoses de casar-se per amor.

## Cançons

La cançó més cèlebre d'aquesta comèdia musical és If I Were a Rich Man (Ah, si fos ric!), represa i adaptada nombroses vegades.
* Pròleg: Tradició
* Matchmaker
* Sabbath Prayer
* To Life (A la vida)
* Tevye's Monologue
* Miracle of Miracles
* Tevye's Dream (El somni de Tevye)
* Sunrise, Sunset
* Now I Tall Everything
* Tevye's Rebuttal
* Do You Love me? (M'estimes)
* The Rumor
* Far From the Home I Love
* Chaveleh (Little Bird)
* Anatevka
* The Leave Taking

## Repartiment

* Chaim Topol: Tevye
* Norma Crane: Golde
* Leonard Frey: Motel Kamzoil
* Molly Picon: Yente
* Paul Mann: Lazar Wolf
* Rosalind Harris: Tzeitel
* Michèle Marsh: Hodel
* Neva Small: Chava
* Paul Michael Glaser: Perchik
* Raymond Lovelock: Fyedka
* Elaine Edwards: Shprintze
* Candy Bonstein: Bielke
* Shimen Rushkin: Mordcha
* Zvee Scooler: Rabbi
* Louis Zorich: Constable

## Premis i nominacions
### Premis

* 1972: Oscar a la millor fotografia per Oswald Morris
* 1972: Oscar a la millor banda sonora per John Williams
* 1972: Oscar al millor so per Gordon K. McCallum i David Hildyard
* 1972: Globus d'Or a la millor pel·lícula musical o còmica
* 1972: Globus d'Or al millor actor musical o còmic per Topol

### Nominacions

* 1972: Oscar a la millor pel·lícula
* 1972: Oscar al millor actor per Topol
* 1972: Oscar al millor actor secundari per Leonard Frey
* 1972: Oscar a la millor direcció artística per Robert F. Boyle, Michael Stringer i Peter Lamont
* 1972: Oscar al millor director per Norman Jewison
* 1972: Globus d'Or al millor director per Norman Jewison
* 1972: Globus d'Or al millor actor secundari per Paul Mann
* 1972: BAFTA a la millor fotografia per Oswald Morris
* 1972: BAFTA al millor muntatge per Antony Gibbs i Robert Lawrence
* 1972: BAFTA a la millor música per Les Wiggins, David Hildyard i Gordon K. McCallum

## Referències

* ↑ esadir.cat. El violinista a la teulada. esadir.cat.
* ↑ «Fiddler on the Roof». The New York Times.
# Les Piques (les Valls d'Aguilar)

Les Piques és una muntanya de 1.969 metres que es troba al municipi de les Valls d'Aguilar, a la comarca de l'Alt Urgell.
Al cim podem trobar-hi un vèrtex geodèsic (referència 265081001).
Aquest cim està inclòs al llistat dels 100 cims de la FEEC.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 3 febrer 2018].
# Khurda (ciutat)

Khurda (també Khorda) és una ciutat i àrea notificada de l'Índia a l'estat d'Orissa, capital del districte de Khurda (on es troba la capital de l'estat Bhubaneswar) i abans part del districte de Puri. Sota els britànics fou capital de districte i després de la subdivisió de Khurda amb 1212 pobles i 359.236 habitants el 1901. Segons el cens del 2001 la població de la ciutat era de 39.034 habitants; el 1901 era de 3.424 habitants. Està situada a 20° 11′ N, 85° 37′ E﻿ / ﻿20.18°N,85.62°E﻿ / 20.18; 85.62.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Pneumocystis

Pneumocystidomycetes és una classe de fongs ascomicets. Inclou un sol ordre Pneumocystidales, amb una sola família Pneumocystidaceae, la qual al seu torn conté el gènere Pneumocystis.
# Cantó de La Tronquièra

El cantó de La Tronquièra és un cantó francès del departament de l'Òlt, situat al districte de Fijac. Té 13 municipis i el cap és La Tronquièra.

## Municipis

* Bessoniás
* Gòrças
* La Bastida
* Ladirat
* La Tronquièra
* Laureças
* Lo Montet e Bojal
* Sabadèl de la Tronquièra
* Sant Cirgues
* Sent Alari
* Sant Miard (Carcí)
* Senalhac de la Tronquièra
* Terron

## Història

Llista dels consellers generals successius :
| Data d'elecció | Identitat | Partit |
| 1982-1988 | Antoine Chibret | MRG |
| 1988-1994 | René Goudal | RPR |
| 1994-2001 | Jean-Claude Calméjane | PS |
| 2001-2008 | Claude Galtié | PS |
| 2008- | Jean-Claude Calméjane | Divers droite |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 3.791 | 4.135 | 3.673 | 3.538 | 3.079 | 2.658 | 2.655 |
# Kriz

    Pel municipi de Croàcia, vegeu Križ
Els kriz (àzeri Qrızlar rus Крызы Krizi) són una minoria ètnica del Caucas a l'Azerbaidjan. El nom deriva del seu aul, Kriz. Formen part de les cinc petites nacions del Caucas conegudes com a "nacions Xahdagh" (de la muntanya Xahdagh al districte de Konakhkend, on viuen aquests grups) que porten el nom dels seus pobles (auls) principals: Budukh, Kriz, Khinalug, Jhek o Dzhek i Khaput o Gaput. Després del cens del 1924 publicat el 1926, aquests grups no tornen a ser esmentats però als anys 70 es va comprovar que només a la regió de Khatxmas i havia 12 pobles de kriz (expedició etnogràfica de l'Acadèmia de Ciències de l'Azerbaidjan). Les nacions xahdagh han podit sobreviure pel seu aïllament a alçades d'entre 2000 i 2300 metres en zones remotes del Caucas. Viuen de la ramaderia i l'horticultura.
La llengua kriz forma amb el khaput i el dzhek la subdivisió dzhek del grup samurià (format pel lesguià, agul, rútul, tsakhur, tabarsaran, budukh i dzhek) de la família de llengües ibero-caucasianes del nord-est. Al cens soviètic de 1926 només 5 persones es declaraven ètnicament kriz però parlaven la llengua (incloent-hi dzhek i khaput) 4.348 persones. El 1954 els kriz s'estimaven en alguns centenars que vivien a aul kriz en la zona superior del riu Kudayl Txay de la regió de Xahdagh o Xakhdagh, al districte de Konakhend a l'Azerbaidjan. La seva religió és musulmana, de la branca sunnita, escola xafiïta.

## Referències

Ètnies de l'Azerbaidjan Arxivat 2008-06-07 a Wayback Machine.
# Escincomorfs

Els escincomorfs (Scincomorpha) són un infraordre de sauròpsids (rèptils) diàpsids que inclou els llangardaixos del vell món.

## Característiques

Animals escatosos, pleurodòntics, amb els parietals fosos i llengua simple, amb el cap no delimitat clarament del cos i amb el cos prim, amb freqüent tendència a la reducció d'extremitats.
# Cantó d'Albanh

El cantó d'Albanh és un cantó francès del departament del Tarn, situat al districte d'Albi. Té 22 municipis i el cap cantonal és Albanh.

## Municipis

* Albanh
* Curvala
* Maçals
* Muòlas
* Paulinet
* Sent Andrieu
* Telhet

## Història

Llista dels consellers generals successius :
| Data d'elecció | Identitat | Partit |
| 1985-1998 | Etienne Chamayou | UDF |
| 1998-2004 | Jean Calvet | UDF |
| 2004- | Jean-Louis Fournier | Divers droite |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 4.040 | 4.394 | 3.739 | 3.405 | 3.049 | 2.733 | 2.745 |
# Districte municipal de Kaunas

El Districte municipal de Kaunas (en lituà: Kauno rajono savivaldybė) és un dels 60 municipis de Lituània, situat dins del comtat de Kaunas. El centre administratiu del municipi és la ciutat Kaunas.

## Transports

Es troba en el districte l'aeroport internacional de Kaunas que és el segon més gran de Lituània. Està ben comunicat amb les carreteres principals l'autopista A1 –amb còdic de ruta europea E85– i la Vía Bàltica, així com per les vies fèrries amb altres ciutats del país.

## Estructura

* 3 ciutats : Garliava, Vilkija i Ežerėlis
* 9 pobles : Akademija, Babtai, Čekiškė, Kačerginė, Karmėlava, Kulautuva, Lapės, Vandžiogala i Zapyškis
* 370 viles

## Seniūnijos del districte municipal Kaunas

* Akademijos seniūnija (Akademija)
* Alšėnų seniūnija (Mastaičiai)
* Babtų seniūnija (Babtai)
* Batniavos seniūnija (Bubiai)
* Čekiškės seniūnija (Čekiškė)
* Domeikavos seniūnija (Domeikava)
* Ežerėlio seniūnija (Ežerėlis)
* Garliavos seniūnija (Garliava)
* Garliavos apylinkių seniūnija (Garliava)
* Kačerginės seniūnija (Kačerginė)
* Karmėlavos seniūnija (Karmėlava)
* Kulautuvos seniūnija (Kulautuva)
* Lapių seniūnija (Lapės)
* Linksmakalnio seniūnija (Linksmakalnis)
* Neveronių seniūnija (Neveronys)
* Raudondvario seniūnija (Raudondvaris)
* Ringaudų seniūnija (Noreikiškės)
* Rokų seniūnija (Rokai)
* Samylų seniūnija (Samylai)
* Taurakiemio seniūnija (Piliuona)
* Užliedžių seniūnija (Giraitė)
* Vandžiogalos seniūnija (Vandžiogala)
* Vilkijos seniūnija (Vilkija)
* Vilkijos apylinkių seniūnija (Vilkija)
* Zapyškio seniūnija (Kluoniškiai)

## Enllaços externs

* Districte municipal de Kaunas Arxivat 2013-10-29 a Wayback Machine. – Portrait of the Regions of Lithuania (anglès)
# Puig de sa Guàrdia

El Puig sa Guàrdia és una muntanya de 171 metres que es troba al municipi de Begur, a la comarca catalana del Baix Empordà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Èlara

Segons la mitologia grega, Èlara (grec antic: Ἐλάρα) era una filla de Mínias, rei d'Orcomen, o potser d'Orcomen, el fundador d'aquella ciutat, i d'Eurianassa.
Seduïda per Zeus, va ser la mare del gegant Tici. Per sostreure-la de la persecució d'Hera, el déu la va ocultar a les entranyes de la terra, on va tenir el seu fill, segons la Biblioteca d'Apol·lodor.

## Referències

* ↑ Grimal, Pierre. Diccionari de Mitologia Grega i Romana. Traducció: Montserrat Franquesa, Joaquim Gestí, Andreu Martí. Barcelona: Edicions de 1984, febrer de 2008, p. 524. ISBN 9788496061972.
* ↑ Smith, William (ed.). «Elara». A Dictionary of Greek and Roman biography and mythology. [Consulta: 22 desembre 2022].

## Bibliografia

* Parramon i Blasco, Jordi: Diccionari de la mitologia grega i romana. Barcelona: Edicions 62, 1997, p. 73. ISBN 84-297-4146-1
# Dioon

Dioon és un gènere de gimnospermes de la divisió Cycadophyta, família Zamiaceae. Inclou 14 espècies originàries d'Amèrica.

## Distribució i hàbitat

És originari dels Estats Units, Mèxic, Hondures, i Nicaragua. Els seus hàbitats inclouen selves tropicals, àrees costaneres. A Amèrica del Nord, Dioon pot veure's creixent des del sud de Florida fins a Savannah, a Geòrgia.

## Taxonomia

* Dioon califanoi De Luca & Sabato
* Dioon caputoi De Luca et al.
* Dioon edule Lindl.
* Dioon holmgrenii De Luca et al.
* Dioon mejiae Standl. & L.O.Williams
* Dioon merolae De Luca et al.
* Dioon purpusii Rose
* Dioon rzedowskii De Luca et al.
* Dioon sonorense (De Luca et al.) Chemnick et al.
* Dioon spinulosum Dyer
* Dioon tomasellii De Luca et al.
# Cantó de Cuc Tolzan

El cantó de Cuc Tolzan és un cantó francès del departament del Tarn, situat al districte de Castres. Té 11 municipis i el cap cantonal és Cuc Tolzan.

## Municipis

* Aguts
* Algans e Lastens
* Cambon de la Vaur
* Cuc Tolzan
* La Crosilha
* Maurens e Escotpònt
* Montjuèi
* Mosens
* Puèjaudièr
* Puèjorsin
* Ròcavidal

## Història

Llista dels consellers generals successius :
| Data d'elecció | Identitat | Partit |
| 1961-1998 | Louis Brives | MRG |
| 1998- | Bernard Viala | UDF, després Divers droite |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 1.836 | 2.215 | 1.919 | 1.931 | 2.007 | 2.148 | 2.395 |
# Pui de les Forques

El Pui de les Forques és una muntanya de 1.470 metres que es troba al municipi de les Valls de Valira, a la comarca de l'Alt Urgell.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Corbicula

Corbicula és un gènere de mol·luscs bivalves. La més coneguda és Corbicula fluminea, una espècie invasora en moltes àrees del món.

## Taxonomia

* Corbicula africana (Krauss, 1848)
* Corbicula australis
* Corbicula fluminalis (O. F. Müller, 1774)
* Corbicula fluminea (O. F. Müller,1774)
* Corbicula fluviatilis
* Corbicula japonica Prime, 1864
* Corbicula largillierti (Philippi, 1844)
* Corbicula leana (Prime, 1864)
* Corbicula linduensis Bollinger, 1914
* Corbicula loehensis Kruimel, 1913
* Corbicula madagascariensis Smith, 1882
* Corbicula matannensis Sarasin & Sarasin, 1898
* Corbicula moltkiana Prime, 1878
* Corbicula occidentalis Meek & Hayden, 1878
* Corbicula possoensis Sarasin & Sarasin, 1898
* Corbicula sandai Reinchardt, 1878
# Districte municipal de Raseiniai

El Districte municipal de Raseiniai (en lituà: Raseinių rajono savivaldybė) és un dels 60 municipis de Lituània, situat dins del comtat de Kaunas. El centre administratiu del municipi és la ciutat Raseiniai.

## Estructura

* 2 ciutats : Raseiniai i Ariogala
* 7 pobles : Betygala, Girkalnis, Lyduvėnai, Nemakščiai, Šiluva, Viduklė i Žaiginys
* 590 viles

## Seniūnijos del districte municipal de Raseiniai

* Ariogalos seniūnija (Ariogala)
* Ariogalos miesto seniūnija (Ariogala)
* Betygalos seniūnija (Betygala)
* Girkalnio seniūnija (Girkalnis)
* Kalnujų seniūnija (Kalnujai)
* Nemakščių seniūnija (Nemakščiai)
* Pagojukų seniūnija (Kaulakiai)
* Paliepių seniūnija (Sujainiai)
* Raseinių seniūnija (Raseiniai)
* Raseinių miesto seniūnija (Raseiniai)
* Šiluvos seniūnija (Šiluva)
* Viduklės seniūnija (Viduklė)

## Enllaços externs

* Districte municipal de Raseiniai Arxivat 2016-03-03 a Wayback Machine. – Portrait of the Regions of Lithuania (anglès)
# Laira

Laira o Lehira fou un estat tributari protegit del tipus zamindari, al districte de Sambalpur a les Províncies Centrals avui Madhya Pradesh a 21° 44′ N, 84° 17′ E﻿ / ﻿21.733°N,84.283°E﻿ / 21.733; 84.283 a uns 25 km al nord-est de Sambalpur. Tenia una superfície de 119 km² amb 25 pobles i una població de 5.932 habitants el 1881.
El territori fou concedit com a jagir a l'ancestre de la casa reial el 1777 pel raja de Sambalpur en recompensa de serveis militars. Posteriorment es va convertir en territori tingut en zamindari. El zamindar Sibnath Singh, fou l'únic cap gond que no es va unir als amotinats del 1857-1858. Va morir uns anys després i el va succeir el seu fill Bindraban Singh, que el 1884 encara no havia arribat a la majoria d'edat.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Cantó de La Bessoniá

El cantó de La Bessoniá és un cantó francès del departament del Tarn, situat al districte de Castres. Té 4 municipis i el cap cantonal és La Bessoniá.

## Municipis

* Arifat
* La Bessoniá
* Montròc
* Raiçac

## Història

Llista dels consellers generals successius :
| Data d'elecció | Identitat | Partit |
| 1985-2004 | Yvan Aussenac | RPR |
| 2004- | Jacques Bourges | Divers droite |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 2.938 | 3.125 | 2.832 | 2.922 | 2.811 | 2.656 | 2.667 |
# Roc del Bordaler

El Roc del Bordaler és una muntanya de 1.273 metres que es troba al municipi de Montferrer i Castellbò, a la comarca de l'Alt Urgell.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Lambagraon

Lambagraon fou un estat tributari protegit, un jagir al districte de Kangra al Panjab (actualment a Himachal Pradesh) governat per la dinastia katoch. Tenia una superfície de 324 km² i 20 pobles. Els ingressos s'estimaven en 40.000 rúpies.
El jagir fou concedit per Ranjit Singh de Lahore al raja de Kangra Sansar Chand II, els territoris del qual foren annexionats en la seva major part per l'estat sikh. El 1851 el jagirdar Pramodh Chand, enemistat amb els britànics al no ser restaurat al seu antic principat, va ser deposat i desterrat a Almora on va morir. Per adopció va succeir al jagir un parent, Pratap Chand III, que era jagirdar de Rajgir, i amb el que els dos jagirdars van quedar units. El seu fill Jai Chand VI, que tenia 3 anys quan va heretar la successió, fou també adoptat per la maharani vídua de Pramodh Chand; el jagir va quedar sota el control del consell de corts (Courts of Wards) fins al 1883; el 15 de març de 1909 se li va concedir a Jai Chand VI el títol hereditari de raja i el 1922 el de maharaja de manera personal, rebent també altres distincions, incloent salutació d'onze canonades.
Jagirdars de Lambagaon
* Raja SANSAR CHAND II 1810-1823
* Raja ANIRUDDH CHAND 1823-1833 (fill)
* Raja RANBIR CHAND 1833-1847 (fill), va rebre a més el jagir de Mahal Moria
* Raja PRAMODH CHAND 1847-1851 (germà) deposat pels britànics
* Raja PRATAP CHAND III (de Rajgir) 1851-1864 (per adopció)
* Maharaja Sir JAI CHAND VI 1864-1933 (fill)
* Raja Shri DRUV DEV CHAND KATOCH 1933-1949 (+1988)

## Referències

* Genealogia Arxivat 2009-05-26 a Wayback Machine.
# Lempira (cacic lenca)

Lempira (1499? - 1537) fou un cacic del poble lenca que va lluitar contra els espanyols durant la dècada de 1530.
Lempira ("senyor de la muntanya", en lenca) va ser comissionat pel cacic Entepica, per tal que organitzés la resistència a la penetració espanyola. El 1537, tenint com a base d'operacions el puig de Cerquín, es va aliar amb el subgrup lenca dels cares; i va reunir un exèrcit de prop de 30.000 soldats, procedents de 200 pobles. El seu exemple va servir per tal que altres grups s'alcessin també en armes a la vall de Comayagua, a la regió que avui dia es coneix com el departament de Lempira, a Hondures. Els intents espanyols per derrotar-lo, dirigits per Francisco de Montejo i el seu capità Alonso de Cáceres, van resultar infructuosos durant anys.
La versió tradicional, que es basa en l'obra del cronista Antonio de Herrera y Tordesillas (Història general dels fets dels castellans a les illes i la terra ferma del mar Oceà), afirma que Lempira va ser mort a traïció. Els espanyols varen convèncer Lempira que acceptés trobar-se amb dos representants de Cáceres per negociar la pau. A la reunió, un arcabusser va disparar al cacic repetides vegades, des de dalt d'un cavall, i va posar fi a la vida de Lempira. Una altra versió, redactada a Mèxic el 1558 i trobada a l'Arxiu d'Índies, afirma que Lempira va morir en combat, cos a cos, i que posteriorment se li va tallar el cap, com a prova fefaent de la seva mort.
Hondures li ha posat el seu nom a la moneda nacional, la lempira (codi ISO 4217: HNL). També commemora el nom del cacic lenca la ciutat de Puerto Lempira, capital del departament hondureny de Gracias a Dios, i el ja esmentat departament de Lempira.